stanford-oval/wikipedia huggingface dataset:
Saturnuksen kuut
Saturnuksen kuujärjestelmän gravitaatioilmiöitä

Saturnuksen kuujärjestelmässä näkyy monenlaisia taivaanmekaanisia ilmiöitä. Pan on pieni kuu, joka ”paimentaa” Saturnuksen renkaita Encken jaoksi kutsutussa aukossa A-renkaan sisäpuolella. A-renkaan ulkoreunaa pitää paikoillaan rataresonanssi Epimetheus- ja Janus-kuiden kanssa, jotka kiertävät lähes samalla radalla vaihdellen ratojaan säännöllisin jaksoin. Enceladus ja Dione ovat niin sanotussa 1:2 rataresonanssissa, eli Enceladus kiertää kaksi kierrosta siinä missä Dione yhden. Tethys-kuun kanssa samalla radalla kiertää troijalaisten asteroidien tapaisesti 60° edellä ja 60° jäljessä kaksi pientä kuuta, Telesto ja Calypso. Saturnuksen kuiden kiertoajoista voidaan johtaa resonansseja ja eksponenttilaki kiertoajoille.
Saturnuksen kuiden alkuperä

Saturnuksen sisemmät kuut näyttävät syntyneen samaan aikaan Saturnuksen kanssa, sillä ne kiertävät Saturnusta suunnilleen samassa tasossa kuin mitä Saturnus pyörii melko pyöreillä radoilla. Tämä viittaa siihen että näillä on yhteys.
Oletetaan, että Saturnuksella on ollut esiplanetaarista kiekkoa muistuttava kaasulevy ympärillään. Siihen virtasi kaasua ja jää- sekä kivihitusia ja suurempiakin kappaleita esiplanetaarisesta kiekosta. Tässä teoriassa on omat ongelmansa, sen mukaan alkuaurinkosumu on liian kuuma ja materian kertyminen liian nopeaa. Vastaus tähän on se, että Saturnuksen kuiden synty alkoi silloin, kun alkuaurinkosumun kaasu oli jo huvennut, ja kaasua virtasi vain vähän.
Saturnuksen ulommat kuut kiertävät soikeilla radoilla, jotka ovat kallellaan Saturnukseen nähden. Tämä johtuu siitä, että nämä kuut ovat Saturnuksen sieppaamia asteroideja. Saturnuksen kuujärjestelmässä ei ole samanlaista tiheä kuu lähellä planeettaa, harva kuu kauempana planeetasta -jakautumaa kuin Jupiterin kuissa, mutta pienemmät Saturnuksen kuut näyttävät harvemmilta kuin suuremmat. Tällöin Titan on tihein Saturnuksen kuista. Saturnuksen kuiden ratojen arvellaan aikojen kuluessa muuttuneen keskinäisten vuorovesivoimien takia. Vuorovesikitka on synnyttänyt joidenkin kuiden pinnalla vulkanismia, joissa pinnalla purkautuva aine on kivilaavan sijasta jäätä. Kuissa on ammoniakkia, metaania ja vesijäätä. Kaikissa kuissa ei ole ollut vulkanismia. Sisemmät suuret kuut ulottuvat noin 25 planeetan säteen päähän, suunnilleen samoin kuin Jupiterilla. Myös laskujen mukaan 20–30 planeetan sädettä on se raja, missä sisään virtaavalla kaasulla on niin suuri kulmanopeus, että se virtaa kiekkomaisesti.
Vertailun vuoksi Saturnuksen kirkkaimmat renkaat A–C kiertävät planeettaa 74 658–136 775 km:n päässä planeetan keskustasta. Rengasjärjestelmä ulottuu ainakin 66 900–483 000 km:n päähän Saturnuksen keskipisteestä. Saturnuksen oma säde päiväntasaajalla on 60 268 km. Sisin kuu Pan kiertää silloin 2,21 planeetan säteen päässä.
Aiheesta muualla

Kuvia tai muita tiedostoja aiheesta Saturnuksen kuut Wikimedia Commonsissa
Saturnuksen kuut
| --- | --- |
Paimenkuut:  S/2009 S 1 | Pan | Daphnis | Atlas | Prometheus | Pandora
Samarataiset:  Epimetheus | Janus
G-rengas:  Aegaeon
Sisemmät suuret kuut:  Mimas | Enceladus | Tethys | Telesto | Calypso | Dione | Helene | Polydeuces
Alkyonidit:  Methone | Anthe | Pallene
Ulommat suuret kuut:  Rhea | Titan | Hyperion | Japetus
Inuiittiryhmä:  Kiviuq | Ijiraq | Paaliaq | Siarnaq | Tarqeq
Viikinkiryhmä:  Phoebe | Skathi | S/2007 S 2 | Skoll | S/2004 S 13 |  Greip | Hyrrokkin | Mundilfari | Jarnsaxa | S/2006 S 1 | S/2004 S 17 | Narvi | Bergelmir | Aegir | Suttungr | S/2004 S 12 | Bestla  Farbauti | Hati | S/2004 S 7 | Thrymr | S/2007 S 3 | S/2006 S 3 |  Surtur | Kari | Fenrir | Ymir | Loge | Fornjot
Gallialaisryhmä:  Albiorix | Bebhionn | Erriapo | Tarvos
Varmistamattomat:  S/2004 S 6 | S/2004 S 4 | S/2004 S 3
Aurinkokunta
| --- | --- |
Kuut:  Maan ·  Marsin ·  Jupiterin ·  Saturnuksen ·  Uranuksen ·  Neptunuksen ·  Pluton ·  Haumean ·  Makemaken ·  Eriksen ·  Pikkuplaneettojen
Renkaat:  Jupiterin ·  Saturnuksen (Rhean)  ·  Chariklon ·  Uranuksen ·  Neptunuksen
Pienkappaleet:  Meteoroidit ·  Pikkuplaneetat ·  Asteroidit ·  NEA:t ·  Asteroidivyöhyke ·  Troijalaiset ·  Kentaurit ·  Damocloidit ·  Transneptuniset kohteet ·  Kuiperin vyöhyke ·  Hajanainen kiekko ·  Hillsin pilvi ·  Oortin pilvi ·  Komeetat
Saturnuksen kuita Cassini-avaruusluotaimen kuvassa. Etualalla Dione, taustalla Titan. Prometheus renkaan vieressä ja Telesto ylhäällä.
Janus kiertää lähes samalla radalla Epimetheuksen kanssa.
Benny Chan

Benny Chan vuonna 2019.
Benny Chan Muk-Sing (perint.: 陳木勝; yksink.: 陈木胜; Jyutping: Can4 Meok6-sing3; pinyin: Chén Mùshèng; 7. lokakuuta 1961 – 23. elokuuta 2020) oli hongkongilainen elokuvaohjaaja, elokuvatuottaja ja käsikirjoittaja.
Filmografia > Ohjaajana

A Moment of Romance (1990)
Son on the Run (1991)
What A Hero! (1992)
The Magic Crane (1993)
A Moment of Romance 2 (1993)
Happy Hour (1995)
Man Wanted (1995)
Fist of Fury (1995)
Big Bullet (1996)
Jackie Chanin Taistele! (1998)
Gen-X Cops (1999)
Last Ghost Standing (1999)
Ohjelmoitu tappaja (2000)
Hong Kong Knights (2003)
New Police Story (2004)
Divergence (2005)
Rob-B-Hood (2006)
Invisible Target (2007)
Connected (2008)
Chocolate Lovers (2008)
City Under Siege (2010)
Shaolin (2011)
Aiheesta muualla

Benny Chan Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Sjarhei Štanjuk

| Henkilötiedot |
| --- | --- | --- |
Koko nimi: Sjarhei Pjatrovitš Štanjuk
Syntymäaika: 13. elokuuta 1973 (ikä 51)
Syntymäpaikka:  Minsk, Valko-Venäjän SNT, Neuvostoliitto (nykyään Valko-Venäjä)
Pelipaikka: puolustaja
Sjarhei Pjatrovitš Štanjuk (valkoven. Сяргей Пятровіч Штанюк, łacinkaksi Siarhiej Piatrovič Štaniuk (engl.), ven. Сергей Петрович Штанюк, Sergei Petrovitš Štanjuk, s. 13. elokuuta 1973 Minsk, Valko-Venäjän SNT, Neuvostoliitto, nykyinen Valko-Venäjä) on valkovenäläinen jalkapalloilija. Hän edustaa Venäjän jalkapallon 2. divisioonassa pelaavaa FK Alania Vladikavkazin joukkuetta ja on pelipaikaltaan puolustaja.
Aiheesta muualla

Sjarhei Štanjuk National Football Teams-sivustolla (englanniksi)
Sjarhei Štanjuk Transfermarkt-sivustolla (englanniksi)
Skotinkielinen Wikipedia

Skotinkielisen Wikipedian etusivu huhtikuussa 2016.
Skotinkielinen Wikipedia on Wikipedian skotinkielinen versio. Se perustettiin 23. kesäkuuta 2005. 1. lokakuuta 2012 siellä oli 10 501 artikkelia. Nykyään (24.4.2021) artikkeleita on yli 40 800.
Skotinkielisen Wikipedian sulkemista ehdotettiin elokuussa 2011. Wikipedia-yhteisö torjui ajatuksen, koska "kieli on oikeasti olemassa". Ehdottajaa syytettiin tietämättömyydestä.
Elokuussa 2020 paljastui, että kymmenien tuhansien artikkelien ja satojentuhansien muokkausten takana oli itseään bronyksi kutsunut amerikkalainen teini, joka oli jatkanut toimintaansa seitsemän vuoden ajan, ja joka oli jopa valittu skotinkielisen Wikipedian ylläpitäjäksi. Hänen muokkauksiaan ja artikkeleitaan kuvailtiin kopioiksi englanninkielisistä artikkeleista, joista sanoja oli muutettu etsi-ja-korvaa-menetelmällä "skotinkielisiksi." Pienen muokkaajayhteisön ja ongelman laajuuden takia keskusteluissa harkittiin jopa skotinkielisen Wikipedian lakkauttamista.
Skotinkielisen Wikipedian on arveltu voineen aiheuttaa eri tavoin mittavia tuhoja uhanalaiselle kielelle, sillä sen tekstiä on käytetty esimerkiksi eri kielentunnistushankkeiden kehittämiseen.
Sobhuza II

| Sobhuza II |
| --- | --- |
 
Swazimaan kuningas
Valtakausi:  10. joulukuuta 1899 – 21. elokuuta 1982
Kruunajaiset:  22. joulukuuta 1921
Edeltäjä:  Ngwane V
Seuraaja:  Mswati III

Syntynyt:  22. heinäkuuta 1899 Zombodze, Swazimaa
Kuollut:  21. elokuuta 1982 (83 vuotta) Mbabane, Swazimaa
Puoliso:  70 puolisoa
Lapset:  210 lasta
Suku:  Dlamini
Isä:  Ngwane V
Äiti:  Lomawa Ndwandwe
Sobhuza II (22. heinäkuuta 1899 – 21. elokuuta 1982) oli Swazimaan 3. kuningas.
Sobhuza II oli Ngwane V:n poika, joka peri vallan alle viiden kuukauden ikäisenä isänsä kuoltua. Sobhuza II:n isoäiti toimi kuitenkin vuoteen 1921 asti maan todellisena hallitsijana. 22. joulukuuta 1921 Sobhuza nimitettiin Swazien perustuslailliseksi hallitsijaksi - tuohon aikaan Swazimaa oli Britannian alusmaa.
Vuosina 1967-1968 Swazimaa itsenäistyi perustuslailliseksi monarkiaksi, jolla oli vaaleilla valittava lainsäädäntöelin. Viisi vuotta myöhemmin 1973 Sobhuza käytti yksityisarmeijaansa vallankaappaukseen, kaatoi perustuslain, hajotti parlamentin, kielsi puolueet ja julistautui yksinvaltiaaksi. Vuonna 1979 perustettiin uusi parlamentti (Libandla), mutta sen rooli oli lähinnä neuvoa-antava.
Sobhuza menestyi poliittisten ja sukulaisuussuhteiden kautta. Noin 70 avioliiton kautta hän yhdisti useimmat merkittävät suvut omaan klaaniinsa. Arviot hänen lastensa määrästä vaihtelevat 67:stä yli viiteensataan. Swazimaan kansallisen komission mukaan vaimoja oli 70 ja jälkeläisiä 210. Kuninkaan kuollessa elossa oli noin sata lasta ja tuhat lastenlasta. Jälkeläisten suuri määrä johti kiistoihin seuraajasta hänen kuoltuaan vuonna 1982. Vasta vuonna 1986 vahvistettiin, että yksi hänen pojistaan, Mswati III peri vallan.
Sobhuza hallitsi maata yli 60 vuotta (1921–1982), mikä on pisin hallitsijakausi Swazimaassa. Hän oli kuningas joulukuusta 1899 elokuuhun 1982, yli 82 vuoden ajan eli pidempään kuin yksikään toinen monarkki maailmassa.
Sjogerstadin kirkko

| Sjogerstadin kirkko Sjogerstads kyrka |
| --- | --- |

Kirkkokunta:  Ruotsin kirkko
Hiippakunta:  Skaran hiippakunta
Seurakunta:  Skultorps församling
Rakentamisvuosi:  1866
Tyylisuunta:  Uusgotiikka
Lisää rakennusartikkeleitaArkkitehtuurin teemasivulla
Kirkon sisätiloja
Sjogerstadin kirkko (ruots. Sjogerstads kyrka) on Ruotsissa Skövden kunnassa sijaitseva kirkkorakennus. Se edustaa uusgoottilaista tyyliä ja on vihitty käyttöön vuonna 1866. Kirkko on Skultorpin seurakunnan käytössä. Hautausmaalle on haudattu hovisaarnaaja ja virsirunoilija Paul Nilsson.
Aiheesta muualla

Kuvia tai muita tiedostoja aiheesta Sjogerstadin kirkko Wikimedia Commonsissa
Bebyggelseregistret (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Sjogerstads kyrka
Käännös suomeksi
Soboundou

| Soboundou |
| --- | --- |
 Soboundou
 Koordinaatit: 15°56′0″N, 3°59′17″W 
Valtio:  Mali
Alue:  Timbuktun alue
Piiri:  Niafunkén piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  1482 km²
Väkiluku (2009):  44 900
Infobox OKVirheellinen NIMI-arvo: 
Soboundou on maalaiskunta Timbuktun alueen Niafunkén piirissä Malissa. Sen keskuspaikka on Niafunké, joka on samalla piirin hallinnollinen keskus. Kunnassa on 44 900 asukasta (vuonna 2009).
Soboundoun kunnan pinta-ala on arviolta 1482 neliökilometriä. Se rajoittuu idässä Niafunkén piirin Banikane Narhawan ja Fittougan, etelässä Koumaïran ja lännessä Soumpin sekä pohjoisessa Goundamin piirin Gargandon ja Tonkan kuntiin. Seutu kuuluu Sahelin vyöhykkeeseen. Sen läpi virtaa Nigerjoki, joka tulva-aikaan muodostaa tasangolle järviä.
Kuntaan kuuluu 50 kylää. Asukkaat ovat etupäässä songhaita, fulbeja ja bambaroita. Lisäksi on sorkoja, bozoja, tuaregeja ja maureja.
Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, hirssi ja durra. Myytäväksi kasvatetaan tupakkaa, sipulia, bataattia ja maniokkia. Kotieläimiä ovat naudat, vuohet, lampaat, aasit, hevoset, kamelit ja siipikarja. Bozot ja sorkot harjoittavat kalastusta. Kaupankäynti suuntautuu etupäässä Moptiin.
Kunnasta on kuivaan aikaan tieyhteydet Tonkaan ja Moptiin. Tulva-aikaan liikennöidään Nigerjokea pitkin Diréen ja Moptiin. Palveluihin kuuluu 18 alakoulua, kaksi yläkoulua, kolme keskikoulua, piirin poliklinikka ja neljä terveysasemaa.
Paikallinen nähtävyys ovat Dabin kylän lähellä sijaitsevat megaliittiset rakennelmat.
Blaster Master Zero

| Blaster Master Zero |
| --- | --- |

Kehittäjä:  Inti Creates
Julkaisija:  Inti Creates
Jakelija:  Nintendo eShop ja Steam
Säveltäjä:  Ippo Yamada
Pelisarja:  Blaster Master
Julkaistu:  JP 3. maaliskuuta 2017WW 9. maaliskuuta 2017
Lajityyppi:  Tasohyppely, metroidvania
Pelimuoto:  Yksinpeli, moninpeli
Ikäluokitus:  ESRB: Kaikenikäisille 
Alusta:  Nintendo 3DS, Nintendo Switch, PlayStation 4, Windows
Jakelumuoto:  digitaalinen lataus
Lisää peliartikkeleitaVideopelien teemasivulla
Infobox OK  : 
Blaster Master Zero on Inti Createsin kehittämä tasohyppelypeli, joka on julkaistu maaliskuussa 2017. Peli julkaistiin digitaalisesti Nintendo 3DS:lle, Nintendo Switchille, PlayStation 4:lle ja Windowsille. Se on osa Blaster Master -pelisarjaa.
Peli on uudistettu versio sarjan ensimmäisestä Nintendo Entertainment System -pelistä Blaster Master. Peli käyttää yhä NES-tyylistä grafiikkaa ja ääniä, mutta tosin päivitetyssä muodossa, joka ylittää alkuperäisen konsolin rajoitukset. Pelillisten uudistusten lisäksi myös tarina on osittain erilainen, ja hahmot on suunniteltu uusiksi.
Vuonna 2019 pelille julkaistiin suora jatko-osa Blaster Master Zero 2. Toisin kuin ensimmäinen Zero, Zero 2 on täysin uusi peli, joka ei perustu mihinkään sarjan aiempaan osaan. Kolmas peli, Blaster Master Zero 3, julkaistiin kesällä 2021.
Pelaaminen

Pelaaminen toimii samaan tapaan kuin alkuperäisessä NES-pelissä. Pelaaja ohjaa päähahmo Jasonia ja tämän ajoneuvoa nimeltä SOPHIA III. Jason voi milloin tahansa poistua ajoneuvostaan ja liikkua jalan, mikä on tarpeellista silloin kun SOPHIA ei mahdu kulkemaan joistain kohdista kenttää. Silloin kun Jason liikkuu jalan, hän voi mennä sisälle luolastoihin. Näissä osissa pelin kuvakulma muuttuu osoittamaan ylhäältä päin, ja peli toimii enemmän ammuntapelin tavoin. Peli sisältää useita taisteluita loppuvastuksia vastaan, mistä pelaaja yleensä palkitaan uudella kyvyllä Jasonille tai SOPHIAlle. Näitä kykyjä ja aseita tarvitaan pelissä etenemiseen ja uusille alueille pääsemiseen. Välillä pelaajan tulee palata aiemmin tutkitulle alueelle uuden kyvyn kanssa, jotta tie uusiin paikkoihin aukeaa.
Peliin on myös julkaistu ladattavana sisältönä uusia pelattavia hahmoja, joilla on omat kykynsä. Ne ovat kaikki vierailevia hahmoja muista pelisarjoista. Näitä ovat Gunvolt Azure Striker Gunvolt -sarjasta, Ekoro Gal*Gun -sarjasta, Shovel Knight ja Shantae.
Tarina

Blaster Master Zero on uusittu versio alkuperäisen NES-pelin tarinasta, mutta samalla se on myös ns. reboot koko pelisarjalle. Se on aloittanut pelisarjaan uuden itsenäisen tarinajatkumon, joka tämän jälkeen jatkuu pelissä Blaster Master Zero 2. Pelit yhdistelevät joitain tarinan piirteitä niin länsimaisista lokalisoiduista peleistä, kuin myös japanilaisista Metafight-peleistä.
Kaukaisessa tulevaisuudessa maa-planeetta on sotien ja luonnon tuhoutumisen jälkeen siirtynyt jääkaudelle. Tämän aikana ihmiskunnan täytyi siirtyä elämään maan alla. Lopulta ihmiset saivat palautettua maanpinnan elämiskelpoiseksi.
Tarina alkaa joitain satoja vuosia tämän jälkeen. Nuori mies nimeltä Jason Frudnick löytää oudon sammakkoa muistuttavan eläimen, jolle hän antaa nimen Fred. Hänen tutkimuksensa keskeytyvät, kun eräänä päivänä Fred karkaa. Kuin tyhjästä ilmestyy jonkinlainen ulottuvuusportti, jonka sisälle Fred hyppää ja Jason seuraa perässä. Pian Jason löytää itsensä maanalaisesta luolasta. Siellä häntä odottaa tankkia muistuttava ajoneuvo, jossa lukee SOPHIA III. Jason hyppää tankin ohjaksiin ja pukee löytämänsä puvun ylleen. Hän lähtee tutkimaan maanalaista aluetta löytääkseen Fredin. SOPHIAn tulivoima tulee tarpeeseen, sillä maanalainen alue on täynnä vaarallisia mutantteja.
Pian Jason löytää tytön nimeltä Eve, joka on menettänyt muistinsa. Jostain syystä Eve silti näyttää tuntevan hyvin SOPHIA III:n. Jason ja Eve jatkavat matkaa eteenpäin, ja lopulta löytävät Fredin. Eve kertoo Jasonille, että hän ja Fred ovat kotoisin toiselta planeetalta, ja että Eve ei ole ihminen, vaan gynoidi. Eve, Fred ja SOPHIA oli lähetetty maapallolle etsimään ja pysäyttämään planeettoja valtaavat mutantit. Lopulta Eve ja Jason löytävät ja tuhoavat Underworld Lordin, joka on mutanttien johtaja maapallolla.
Jos pelaaja ei ole kerännyt pelissä kaikkia esineitä ja päivityksiä, seuraa pelissä huono loppu. Mutta jos kaikki on kerätty, peli jatkuu viimeiselle alueelle.
Mutanttien uhka ei olekkaan vielä ohitse, ja Eve päättää tyrmätä Jasonin ja lähteä yksin SOPHIA-tankilla pysäyttämään vielä jäljellä olevan Mutant Coren. Kun Jason herää, Fred avaa uuden ulottuvuusportin, josta ilmestyy uusi tankki, SOPHIA Zero. Zero on päivitetty ja vahvempi versio alkuperäisestä SOPHIA III:sta. Lopulta Jason löytää Even ja SOPHIA III:n, jotka Mutant Core on ottanut hallintaansa. Jason joutuu taistelemaan omaa vanhaa tankkiaan vastaan, mutta onnistuu Sophia Zeron avulla voittamaan sen. Jason pelastaa sisällä olleen, Even, tuhoaa SOPHIA III:n lopullisesti ja Mutant Coren sen mukana. Lopussa Jason ja Eve palaavat maan pinnalle, ja istuvat SOPHIA Zeron päällä katsomassa vihreän luonnon täyttämää maisemaa.
Vastaanotto

Pelin Nintendo Switch -version keskiarvo Metacritic-sivustolla on 78 pistettä.
Peli sai IGN:n arvostelussa arvosanan 7.
Pelit-lehden Juho Penttilä kritisoi Switch-version arvostelussaan pelin helppoutta ja antoi sille 82 pistettä sadasta.
Aiheesta muualla

Blaster Master Zero -pelisarjan viralliset sivut (englanniksi)
-pelisarja
Blaster Master
Blaster Master Jr.
Blaster Master 2
Enemy Below
Blasting Again
Overdrive
Zero
Zero 2
Zero 3
Benny Benassi

| Marco Benassi |
| --- | --- |
 Benny Benassi esiintymässä El Salvadorissa vuonna 2004.
Henkilötiedot
Syntynyt: 13. heinäkuuta 1967 (ikä 57)
Ammatti:  musiikkituottaja, DJ
Muusikko
Taiteilijanimi:  Benny Benassi, Benny B., Benny Bee
Tyylilajit:  house, electro house, tekno
Yhtyeet:  Benassi Bros.
Levy-yhtiöt:  Airplay Ministry of Sound Ultra Records
Aiheesta muualla
www.bennybenassi.com
  [ Muokkaa Wikidatassa ] [ ohje ]  
Benny Benassi (oikealta nimeltään Marco Benassi, s. 13. heinäkuuta 1967) on italialainen DJ ja house- ja electrohouse -artisti ja tuottaja. Hän asuu Reggio nell'Emiliassa, Italian Emilia-Romagnan seudulla. Hän on parhaiten tunnettu hänen vuoden 2002 kesän megahitistä nimeltään "Satisfaction". Benny Benassi on rankattu 13. parhaimmaksi DJ:ksi maailmassa, TheDJList:n web-sivustolla ja 32. tunnetuimpana DJ:nä DJ Magazinen virallisessa äänestyksessä.
Historia

Hän työskentelee usein studiossa serkkunsa Allen Benassin kanssa. He ovat työstäneet yhdessä biisejä nimellä Benassi Bros. Duo aloitti DJ-työt 1980-luvun lopussa kotikaupungissaan, ennen siirtymistään työskentelemään Larry Pignagnolin Off Limits -tuotantostudiolle 1990-luvun puolessavälissä.
Benny Benassin ensimmäinen suuri kansainvälinen hitti oli "I Feel So Fine" vuonna 2001, jossa kuultin paljon Benassin kanssa yhteistyötä tehneen Dhanyn ääni. Siirryttyään eurohousesta elektroon häneltä tuli toinen hyvin menestynyt hitti "Satisfaction" vuonna 2002. Kappale kohosikin Ison-Britannian Top 75 chart -listassa sijalle 2. Moni muukin hänen kappaleistaan on kohonnut korkealle Euroopan dance-soittolistoilla ja on saanut paljon soittoaikaa eri klubeilla maailmanlaajuisesti. Benny Benassi oli vuoden 2005 DJ Mag -lehden Top 100 DJ -äänestyksessä sijalla 22.
Benassi voitti parhaan remixin (Dance) Grammy-palkinnon helmikuussa 2008 kappaleella "Bring The Noise". Kyseinen kappale löytyy myös Benny Benassin albumilta Rock'N'Rave, joka julkaistiin 3. kesäkuuta 2008 (2 cd). Albumin ensimmäinen single on nimeltään "I Am Not Drunk". Benny Benassi kuuluu levy-yhtiöihin Pumpkin-music ja Funky pumpkin tuottajiin, joiden genre on pääasiassa elektro sekä funky-house/house.
Studioalbumit

Hypnotica (2003) Benny Benassi Presents the Biz
Pumphonia (2004) Benassi Bros.
Phobia (2005) Benassi Bros
Rock 'N' Rave (2008) Benny Benassi
Electroman (2011) Benny Benassi
Palkinnot ja nimitykset

2008 Benny Benassi voitti parhaan remixin palkinnon 50. Grammy- gaalassa hänen remixillään Public Enemyn "Bring the Noise" -kappaleesta.
2006 Benny Benassin 'Hit My Heart' avasi vuoden 2006 Victoria's Secret- muotishown
2004 Kolme nimitystä Dance Starilta, Miamilta ja voitti parhaan video palkinnon
2004 DjMag Favourite Dj Poll Top 100: Benny oli numero 18. korkein uusin saavutus
2004 European Border Breakers palkinto Hypnoticalle, italialainen albumi, jota myytiin eniten italian ulkopuolella
2003 Numero 1. Top 100 Dance- listan kappale, Ministry Of Soundin internet radiossa
2003 DJMag vuoden kappale UK:ssa
2003 Vuoden tunnustus, Italian Dance Music Award:ssa
2003 Vuoden Dance- tunnustus, Danish Music Award:sa
2003 Vuoden kansainvälinen tunnustus, NRJ Awards, France
Bruges

Bruges voi tarkoittaa seuraavia:
Brugge (ransk. Bruges), kaupunki Belgiassa
Bruges, ranskalainen kunta Gironden departementissa Akvitaniassa
Bruges, entinen kunta Pyrénées-Atlantiquesin departementissa Akvitaniassa; nykyään osa Bruges-Capbis-Mifagetia.
Biotiinisyntaasi

Malli Escherichia coli -bakteerin biotiinisyntaasin rakenteesta
Biotiinisyntaasi on entsyymi, joka katalysoi biotiinin biosynteesin viimeistä vaihetta, jossa detiobiotiinista muodostuu biotiinia. Entsyymiä esiintyy muun muassa useissa bakteereissa, kasveissa ja sienissä. Eläimillä ei entsyymiä ole. Biotiinisyntaasin EC-numero on EC 2.8.1.6.
Rakenne ja toiminta

Biotiinisyntaasi on rakenteeltaan kahdesta samanlaisesta alayksiköstä muodostuva homodimeeri. Esimerkiksi Escherichia coli -bakteerin entsyymin alayksiköiden molekyylimassa on noin 39 kDa ja koko entsyymin molekyylimassa on 78 kDa. Biotiinisyntaasi on rauta-rikkiproteiini ja sisältää kahdenlaisia raudan ja rikin muodostamia klustereita. Nämä klusterit ovat 2Fe-2S-klusteri, jossa rautaioni on sitoutunut kysteiiniaminohappoihin ja 4Fe-4S-klusteri, joka on muodostunut rauta- ja sulfidi-ioneista. Biotiinisyntaasi tarvitsee koentsyymikseen S-adenosyylimetioniinin. Lisäksi entsyymi vaatii toimiakseen ferredoksiinin tai flavodoksiinin.
Biotiinisyntaasi kuuluu niihin harvoihin entsyymeihin, jotka katalysoivat radikaalireaktioita. Entsyymissä rikin lähteenä toimii rauta-rikkiklusteri. Reaktiomekanismin ensimmäisessä vaiheessa entsyymi siirtää elektroneja ferredoksiinilta tai flavodoksiinilta S-adenosyylimetioniilille, josta muodostuu radikaali. Tämä radikaali vastaanottaa detiobiotiinin metyyliryhmältä protonin abstraktioreaktiolla, ja pelkistyy itse metioniiniksi ja 5'-deoksiadenosiiniksi. Näin detiobiotiinista muodostuu radikaali, joka muodostaa sidoksen rauta-rikki-klusterin sulfidi-ionin kanssa. Seuraavassa vaiheessa toinen S-adenosyylimetioniinista muodostunut radikaali ottaa vastaa saman detiobiotiinimolekyylin toiselta metyyliryhmältä protonin, jolloin muodostuu uusi radikaali. Tämäkin radikaali reagoi klusterin sulfidi-ionin kanssa, jolloin muodostuu rikkiä sisältävä heterosyklinen rengasrakenne ja biotiini vapautuu entsyymistä. Prosessissa rauta pelkistyy hapetusluvulta +III hapetusluvulle +II.
Brueghel

Brueghel on ollut muun muassa seuraavien henkilöiden sukunimi:
Pieter Brueghel vanhempi (1525–1569), alankomaalainen taidemaalari
Pieter Brueghel nuorempi (1564–1636), flaamilainen taidemaalari, Pieter Brueghel vanhemman poika
Jan Brueghel (1568–1625), flaamilainen taidemaalari, Pieter Brueghel vanhemman poika
Jan Brueghel nuorempi (1601–1678), flaamilainen taidemaalari
| --- | --- |
: Tällä täsmennyssivulla luetellaan henkilöitä, joilla on sama sukunimi.
Sinä päivänä

| Sinä päivänä> One day |
| --- | --- |

Ohjaaja:  Lone Scherfig
Käsikirjoittaja:  David Nicholls
Perustuu:  David Nichollsin romaaniin
Tuottaja:  Nina Jacobson
Säveltäjä:  Rachel Portman
Kuvaaja:  Benoît Delhomme
Leikkaaja:  Barney Pilling
Tuotantosuunnittelija:  Mark Tildesley
Pääosat:  Anne Hathaway Jim Sturgess Patricia Clarkson
Valmistustiedot
Valmistusmaa:   Yhdysvallat
Tuotantoyhtiö:  Focus Features
Levittäjä:  Focus Features Netflix Xfinity Streampix Ivi.ru
Ensi-ilta:   19. elokuuta 2011
Kesto:  108 min.
Alkuperäiskieli:  englanti
Budjetti:  15 milj. USD
Tuotto:  56 706 628 USD
Aiheesta muualla
IMDb
Elonet
AllMovie
Infobox OKNimi-testi OK: 
Sinä päivänä (One Day) on vuonna 2011 ensi-iltansa saanut elokuva, joka perustuu David Nichollsin samannimiseen romaaniin. Elokuvan pääosissa näyttelevät Anne Hathaway ja Jim Sturgess.